આજે ધોરણ ૧૦ ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ - ૨૦૧૮ દ્વારા લેવાયેલી ધોરણ ૧૦મી પરીક્ષાનું પરિણામ આજે સવારે પાંચ વાગ્યથી જ વેબસાઈટ પર જાહેર કરી દેવામાં આવ્યું હતું. આ વખતે અમદાવાદ શહેરનું પરિણામ ૭૨.૪૨ ટકા આવ્યું છે, જ્યારે જિલ્લાનું પરિણામ ૭૦.૭૭ ટકા રહ્યું છે. શહેરની ૧૫ શાળાઓ ૧૦૦ ટકા રિઝલ્ટ લાવી છે, જ્યારે જિલ્લામાં આ સંખ્યા ૨૬ છે. બીજી તરફ, શહેરમાં બે જ્યારે જિલ્લામાં ત્રણ શાળાઓનું પરિણામ ઝીરો ટકા નોંધાયું છે. અમદાવાદના કાંકરિયા સેન્ટરનું પરિણામ સૌથી વધુ ૯૪.૦૧ ટકા, જ્યારે ગોમતીપુર સેન્ટરનું સૌથી ઓછું ૫૫.૩૮ ટકા પરિણામ નોંધાયું છે.